Document ID: 32004D0568

ROZHODNUTIE KOMISIE
z 23. júla 2004,
ktorým sa mení a dopĺňa rozhodnutie 92/452/EHS vzhľadom na pracoviská na odber embryí v Spojených štátoch amerických
(oznámené pod číslom dokumentu K(2004) 2420)
(Text s významom pre EHP)
(2004/568/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci spoločenstva, a dovozy týchto embryí z tretích krajín (1) a najmä na jej článok 8,
keďže:
(1)
Rozhodnutie Komisie 92/452/EHS z 30. júla 1992, ktorým sa ustanovujú zoznamy pracovísk na odber a produkciu embryí schválených v tretích krajinách na vývoz hovädzích embryí do spoločenstva (2) ustanovuje, aby členské štáty dovážali iba embryá z tretích krajín, v ktorých boli odobraté, spracované a skladované pracoviskami na odber embryí vymenovanými v uvedenom rozhodnutí.
(2)
Spojené štáty americké požiadali, aby sa zoznam doplnil o zápisy pre túto krajinu.
(3)
Spojené štáty americké poskytli záruky týkajúce sa súladu s príslušnými pravidlami ustanovenými v smernici 89/556/EHS a príslušné pracoviská na odber embryí boli úradne schválené na vývozy do spoločenstva veterinárnymi službami tejto krajiny.
(4)
Z tohto dôvodu by sa malo rozhodnutie 92/452/EHS príslušne zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 92/452/EHS sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa bude uplatňovať od 31. júla 2004.
Článok 3
Toto rozhodnutie je adresované členským štátom.
V Bruseli 23. júla 2004

Labels: 0
3
18
6